Здравейте !
 


 Тази година бях абитуриент и ме приеха в Саксонския университет със ict- software engineering. Проблемът е че системата в Холандия е отвратителна и изобщо не пасва на очакванията. Записах се с идеята да стана програмист и да се занимавам с програмиране, но останах доста разочарован. Уча програмиране на java 10% от времето (и то едно програмиране... буквално сам се уча на това-онова и никой не го е грижа дали си схванал урока или не, но в края на седмицата ти искат да си пратиш работата и то без да ти се обясни и грам...). Отделно от това лектора дори не рсботи по темата и счита, че щом другите ученици са учили java в училище - значи и ти си учил и знаеш какво говори. Да ама не... А всичко друго е бизнес и някаква странна психология. От последните две сфери съм много много далеч и изобщо нямах идеята че ще се учат, а и никъде не пишеше за тях.... Понеже мен ме приеха седмица по-късно и не ми беше обяснено как се работи с онлайн платформата им пък да не говорим че не ме представиха и на класа (а те вече си бяха изградили групички и се познаваха)... Като цяло останах много разочарован от всичко.
 


 И сега по същество. Обмислям да се отпиша от този университет и да запиша в техническия във Варна софтуерно инженерство (и да проверил съм има места и могат да ме приемат). Как е университета ? Струва ли си ? Какво представлява обучението ? Някой който в момента учи в този университет или е учил в близките 5-6 години ако сподели своето преживяване там ще съм много доволен :d. Отделно смятам да се запиша в software academy по-нататък (ако имате впечатления и за там ще се радвам да споделите), защото ми е ясно че само с университета няма да стане и че за да се стане добър програмист си трябва постоянно ровичкане, търсене и учене на някои неща. Чувал съм само добри впечатления от академията за сега. Ще се радвам да чуя вашето мнение ! Поздрави !
 

Мнение за ТУ-Варна
Борих се известно време с ТУ Варна, макар и не точно със софтуерна специалност. И ние имахме програмиране, общо взето за един семестър очакваха да ни научат на c и c++ (познай колко успешно). Моите впечатления са, че много неща са претупани, свестни млади асистенти и преподаватели са принудени да напуснат, понеже работят за под или около минимална работна заплата, в същото време има една камара възрастни преподаватели около пенсионна възраст, които все още преподават, понеже няма други. На мен лично може би най-полезни от няколкото години там ми бяха две неща: 1) кръжокът по фотография и 2) практиките на МОН, които ме свързаха с една-две фирми, че да тръгна от някъде (стаж и прочее).
 

За такива предмети - Математическия в СУ.
 

Благодаря за отговора !
 


 Видях в сайта на университета и пише, че можеш да избираш между езици като java, c#, c++ и тн. Не знам дали информацията им е все още актуална. Имам познат, който учи там и каза че е ок за сега. Каза, че учи С++ в университета и отделно кара курсове за java от СофтУни. Аз бях в СофтУни, но не останах особено впечатлен.
 



 Знам че там подготовката е на ниво, но колкото и да съм добър по математика не мисля че ще мога да успея да вляза. Там искат математика 2, а аз съм учил само математика 1. Беше ми вариант по едно време ама...
 
